नेत्र शिविर में 362 मरीजों की हुई जांच, 64 को किया गया चिन्हित
नागरिक सेवा समिति ने आयोजित किया शिविर
भास्कर संवाददाता|गंजबासौदा
सोमवार सुबह नागरिक सेवा समिति द्वारा मिल रोड स्थित हितकारिणी धर्मशाला में नेत्र परीक्षण शिविर का आयोजन किया गया।
शिविर में कुल 362 मरीजों की जांच की गई। जांच के दौरान 64 मरीजों को मोतियाबिंद होने पर ऑपरेशन के लिए चिंहित किया गया। चिंहित मरीजों को सेवा सदन नेत्र चिकित्सालय बैरागढ़ भेजा गया। इसी के साथ 287 मरीजों को नि:शुल्क दवाइयां दी गई व 120 मरीजों को चश्मे के नंबर दिए गए। इसी के साथ मरीजों को नेत्र रोगों के बारे में विस्तार से बताया गया ताकि समय रहते नेत्र संबंधी रोगों का उपचार कराया जा सके।
शिविर के दौरान इंदौर से आए डा.एमसी नाट्य को चिकित्सा सेवाओं के लिए समिति द्वारा स्मृति चिन्ह देकर सम्मानित किया गया। इस मौके पर पूर्व मंत्री वीरसिंह रघुवंशी, पूर्व संसदीय सचिव अजयसिंह रघुवंशी,नपा अध्यक्ष मधुलिका अग्रवाल सहित बड़ी संख्या में मरीज व समिति सदस्य मौजूद थे।
सोमवार को हितकारिणी धर्मशाला में आयोजित नेत्र शिविर के दौरान मौजूद नागरिक।
hin_Deva hin_Deva bho_Deva hin_Deva hin_Deva hin_Deva hin_Deva